Na osnovu člana 44. stav 2, i 4. Zakona o finansiranju  lokalne samouprave («Sl.list RCG», br. 42/03, 44/03) i («Sl.list CG», br. 5/08 i 74/10) i člana 44. Statuta Opštine Mojkovac («Sl.list CG» - opštinski propisi, br. 31/10 i 26/12) Skupština opštine Mojkovac na sjednici održanoj   dana 25.12.2012. godine,  d o n i j e l a  j e  
O D L U K U

O privremenom finansiranju budžetskih korisnika Opštine Mojkovac za period 01.01. do 31.03.2013. godine
Član 1.



Do donošenja Odluke o Budžetu opštine Mojkovac za 2013. godinu, odobravaju se sredstva  potrošačkim jedinicama mjesečno do iznosa 1/12 (jedna dvanaestina) ostvarenih rashoda u prethodnoj finansijskoj godini, a najdalje do 31.03.2013. godine.

Član 2.

Ukoliko primici u vremenu privremenog finansiranja ne budu dovoljni za pokriće izdataka koristiće se pozajmice iz sredstava Rezervnog fonda Opštine.

Član 3.

Primici Budžeta koji se ostvare i rasporede u skladu sa članom 1. ove Odluke čine sastavni dio Budžeta Opštine za 2013. godinu.

Član 4.

Odredbe o pravima, obavezama i ovlašćenjima nadležnih organa utvrdjene Zakonom o Budžetu i Budžeta opštine Mojkovac za 2012. godinu primjenjivaće se do donošenja Budžeta Opštine za 2013. godinu.
Član 5.


Ova Odluka stupa na snagu danom objavljivanja u «Službenom listu CG -  opštinski propisi», a primjenjivaće se od 01. januara 2013. godine.

Broj: 05- 12
Mojkovac, 25.12.2012. godine

SKUPŠTINA OPŠTINE MOJKOVAC

          P R E D S J E D N I K 

              Slavenko Blažević 
